
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 745 


26 Σεπτεμβρίου 1995 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ιδιωτικής δασικής έκτασης ως αναδασωτέας 
στο Ν. Λάρισας . ,?Τ. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης των περιοχών Καλλι¬ 
θέας - Δεξαμενής - Παγοποιείου του Δήμου Αίγιου 
(Ν. Αχαΐας) και τροποποίηση του εγκεκριμένου ρυ¬ 
μοτομικού σχεδίου σε συνεχόμενη περιοχή του 
Ιδιου Δήμου . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 23 (1) 

Κήρυξη ιδιωτικής δασικής έκτασης ως αναδασωτέας στο 
Ν. Λάρισας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΛΑΡΙΣΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης». 

2. Τις διατάξεις των άρθρων 38 παρ. 1 και 41 παρ. 1 και 
3 του Ν. 998/79 «περί προστασίας δασών κ,λπ.». 


3. Τις α) 160417/1180/8.7.80 και β) 182447/3049/ 
24.9.80 διαταγές του Υπουργείου Γεωργίας σχετικές με 
την κήρυξη εκτάσεων ως αναδασωτέων. 

4. Την αριθ. 2843/8.11.1993 αναφορά του Δασαρχείου 
Αγιάς, με την οποία προτείνεται μερική ανάκληση της 
αριθ. 32219/19.9.1966 απόφασης της Δ/νσης Δασών Ν. 
Λάρισας, με την οποία εγκρίθηκε η εκχέρσωση ιδιωτικής 
δασικής έκτασης. 

5. Την αριθ. 3523/4.1.1994 απόφαση μερικής ανάκλη¬ 
σης της αριθ. 32219/19.9.1966 απόφασης εκχέρσωσης, 
αποφασίζουμε; 

Κηρύσσουμε αναδασωτέα την ιδιωτική δασική έκταση: 

α) Ενός στρέμματος και ογδόντα τεσσάρων τετραγωνι¬ 
κών μέτρων (1,084) (τεμάχια 11, 22, 24, 27, 41, 55, 71, 
76, 77, 108 και 123 συνημμένου πίνακα). 

β) Δέκα (10) στρεμμάτων (τεμάχια 32, 33, 34, 36, 45, 
47,48,49,64,67,83,98,101,105,112,118, 119,120, 
124,131,132 και 133 ανωτέρω αριθ. 6436/5.11.93 συν/ 
νου πίνακα επιφανειών της Επιθ/σης Δασών Κεντρικής 
Ελλάδας), για την οποία έκταση πραγματοποιήθηκε εκ¬ 
χέρσωση βάσει αδείας, για γεωργοδενδροκομική καλλιέρ¬ 
γεια, αλλά ανακλήθηκε η άδεια εκχέρσωσης με την αριθ. 
3523/4.1.94 απόφαση Νομάρχη, επειδή αλλάχθηκε ο 
σκοπός εκμετάλλευσης, ήτοι στην α’ περίπτωση ανηγέρ- 
θησαν χτίσματα και στη β' περίπτωση χαράχθηκε δρόμος. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Λάρισα, 12 Σεπτεμβρίου 1995 

Ο Περιφερειακός Διευθυντής 
ΗΛΙΑΣ ΛΙΑΚΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πολεοδομ ικής μελέτης των περιοχών Καλλιθέας 
- Δεξαμενής - Παγοποιείου του Δήμου Αίγιου (Ν. 
Αχαΐας) και τροποποίηση του εγκεκριμένου ρυμοτομι¬ 
κού σχεδίου αε συνεχόμενη περιοχή του Ιδιου Δήμου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1, 4, 5 
και 6) και 7 (παρ. 1,2 και 4) του Ν. 1337/1983 «Επέκταση 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α' 33), όπως το άρθρο 6 τροποποιήθηκε 
με την παρ. 2 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α' 
4). 

2. Τις διατάξεις των άρθρων 1,2, 3,9,11,29 και 70 του 
Ν.Δ/τος της 17.7.1923 «Περί σχεδίων πόλεων κ.λπ.» (Α' 
228) όπως μεταγενέστερα τροποποιήθηκαν και συμπλη¬ 
ρώθηκαν. 

3. Τις διατάξεις των άρθρων 6 (παρ. 1), 7,8,9 και 16 του 
Ν. 1577/1985 «Γενικός Οικοδομικός Κανονισμός» (Α' 
210) όπως τροποποιήθηκαν με το άρθρο 13 (παρ. 1,2, 3) 
του Ν. 1647/1986 «Οργανισμός Κτηματολογίου και Χαρ¬ 
τογραφήσεων Ελλάδας (Ο.Κ.Χ.Ε) και άλλες σχετικές δια¬ 
τάξεις» (Α' 141) και το άρθρο 1 (παρ. 3 και 4) του Ν. 1772/ 
1988 «Τροποποίηση διατάξεων του Ν. 1577/1985 “ΓΟΚ” 
και άλλες σχετικές διατάξεις» (Α' 91). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

5. Την 46254/1758/13.6.1986 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ.) Δήμου 
Αίγιου και Κοινότητας Κουλούρας (Ν. Αχαΐας)» (Δ' 604). 

6. Την 92529/7062/1994 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένων περιοχών, τμημάτων των 
πολεοδομικών ενοτήτων II και III “Καλλιθέα" ταυ Δήμου Αί¬ 
γιου (Ν. Αχαΐας)». 

7. Την 3198/1986 απόφαση του Υπουργού Περιβάλλο¬ 
ντος, Χωροταξίας και Δημοσίων Έργων «Έγκριση πολεο- 
δομικής προμελέτης της πολεοδομικής ενότητας Καλλι¬ 
θέας - Δεξαμενής - Παγοποιείου του Δήμου ΑιγΙου (Ν. 
Αχαΐας)». 

8. Τις 190/1983, 132/1985, 143/1985, 168/1985, 
45/1993 και 75/1993 γνωμοδοτήσεις του Δημοτικού 
Συμβουλίου Αίγιου. 

9. Τις 14/1985 και 8/1993 γνωμοδοτήσεις του Συμβου¬ 
λίου Χωροταξίας, Οικισμού και Περιβάλλοντος Ν. 
Αχαΐας. 

10. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 


11. Την 125/1995 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται: 

1) Το πολεοδομικό σχέδιο των πολεοδομικών ενοτήτων 
II και III «Καλλιθέα» (περιοχές Καλλιθέας - Δεξαμενής - 
Παγοποιείου) του Δήμου Αίγιου (Ν. Αχαΐας) ως εξής: 

α) του τμήματός τους που είναι οικισμός προϋφίστάμε- 
νος του έτους 1923 και έχει χαρακτηρισθεί ως πυκνοδο- 
μημένος με την 92529/7062/1994 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων με 
τις διατάξεις των άρθρων 1 και 2 του Ν.Δ/τος της 
17.7.1923. 

β) Των λοιπών τμημάτων τους που είναι αραιοδομημένα 
και αδόμητα σύμφωνα με τις διατάξεις του Ν. 1337/1983 
με τον καθορισμό στις ως άνω περιοχές οικοδομήσιμων 
χώρων, οδών, πεζόδρομων, πλατειών, χώρων αθλητικών 
εγκαταστάσεων, χώρου πρασίνου, εθνικού σταδίου, γυ¬ 
μναστηρίου, σχολείου, παιδικού σταθμού, δημοτικού σχο¬ 
λείου - νηπιαγωγείου, πολιτιστικού κέντρου και εκκλη¬ 
σίας. 

2) Τροποποίηση εγκεκριμένου ρυμοτομικού σχεδίου 
στα σημεία σύνδεσής του με την περιοχή επέκτασης με 
την κατάργηση τμημάτων ρυμοτομικής γραμμής όπως οι 
ρυθμίσεις αυτές (παρ. 1 και 2) φαίνονται στα πέντε (5) 
σχετικά χρωματισμένα πρωτότυπα διαγράμματα σε κλί¬ 
μακα 1:1000, που θεωρήθηκαν από τον Προϊστάμενο της 
Διεύθυνσης Τοπογραφικών Εφαρμογών με την 60643/ 
1995 πράξη του και που αντίτυπά τους σε φωτοσμίκρυνση 
δημοσιεύονται με το παρόν διάταγμα. 

4 Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το πο¬ 
λεοδομικό σχέδιο εγκρίνεται με το εδ. β της παρ. 1 του άρ¬ 
θρου 1 του παρόντος και καθορίζονται οι όροι και περιορι¬ 
σμοί δόμησης των περιοχών των οποίων εγκρίνεται το 
σχέδιο με το εδ. α της παρ. 1. 

Άρθρο 3 

1. Στους οικοδομήσιμους χώρους, που χαρακτηρίζονται 
στα διαγράμματα του άρθρου 1 με το στοιχείο Α, επιτρέ¬ 
πεται η ανέγερση κτιρίων για χρήση γενικής κατοικίας 
όπως προσδιορίζεται στο άρθρο 3 του από 23.2.1987 (Δ' 
166) εκτός από επαγγελματικά εργαστήρια και πρατήρια 
βενζίνης. 

2. Στους οικοδομήσιμους χώρους, που χαρακτηρίζονται 
στα διαγράμματα του άρθρου 1 με στοιχείο Β, επιτρέπο¬ 
νται οι χρήσεις της προηγουμένης παραγράφου και επι¬ 
πλέον επαγγελματικά εργαστήρια, συνεργεία αυτοκινή¬ 
των και πρατήρια βενζίνης, εφόσον δεν δημιουργούν προ¬ 
βλήματα ρύπανσης ή ηχορύπανσης του περιβάλλοντος. 

3. Στους λοιπούς οικοδομήσιμους χώρους επιτρέπεται 
η ανέγερση κτιρίων για χρήση αμιγούς κατοικίας, όπως 
προσδιορίζεται από το άρθρο 2 του παραπάνω Π.Δ/τος. 

Άρθρο 4 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων ορί¬ 
ζονται ως εξής: 

1. Στα πυκνοδομημένα τμήματα του οικισμού προ του 
έτους 1923: 

Ελάχιστο πρόσωπο: δέκα (10) μ. 

Ελάχιστο εμβαδόν: διακόσια πενήντα (250) τ.μ. 

2. Στα αραιοδομημένα και αδόμητα τμήματα του οικι¬ 
σμού προ του έτους 1923: 

Ελάχιστο πρόσωπο; δέκα (10) μ. 

Ελάχιστο εμβαδόν: διακόσια πενήντα (250) τ.μ. 

3. Επιπλέον των προϋποθέσεων των προηγουμένων 
παραγράφων 1 και 2 απαιτείται όπως στο οικοδομήσιμο 
τμήμα του οικοπέδου εγγράφεται κάτοψη κτιρίου με ελά¬ 
χιστη επιφάνεια πενήντα (50) τ.μ. και ελάχιστη πλευρά πέ¬ 
ντε (5) μέτρα. 

4. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

5. Μέγιστο επιτρεπόμενο ύψος: επτά και μισό (7,50) 
μέτρα, το οποίο προσαυξάνεται κατά ένα και μισό (1,50) 
μέτρα σε περίπτωση κατασκευής στέγης. 

6. Σε περίπτωση χορήγησης άδειας οικογενειακής στέ¬ 
γης δεν επιτρέπεται υπέρβαση του ύψους, όπως αυτό κα¬ 
θορίζεται στην προηγούμενη παράγραφο. 

7. Συντελεστής δόμησης: οκτώ δέκατα (0,8). 

8. Απόσταση κτιρίων από τις ρυμοτομικές γραμμές; τρία 
(3,00) μέτρα. 

Οι αποστάσεις αυτές δεν εφαρμόζονται σε περίπτωση 
προσθήκης επί υφισταμένων οικοδομών. 

10. Οι κατασκευές και εγκαταστάσεις στο δώμα, όπως 


απολήξεις κλιμακοστασίων, ηλιακοί συλλέκτες κ.λπ., πρέ¬ 
πει να εναρμονίζονται με τον όγκο και το σχήμα της οικο¬ 
δομής για το καλύτερο δυνατόν αισθητικό αποτέλεσμα. 

Αρθρο 6 

Καταργεΐται από τη δημοσίευση του παρόντος διατάγ¬ 
ματος το από 29.6.1986 Π.Δ^γμα «Έγκριση της πολεοδο- 
μικής μελέτης της περιοχής Καλλιθέας - Δεξαμενής - Πα¬ 
γοποιείου του Δήμου Αίγιου (Ν. Αχαΐας) και αναθεώρηση 
του ρυμοτομικού σχεδίου σε συνεχόμενη έκταση της ίδιας 
περιοχής» (Δ' 649). 

Αρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 8 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

